CELEX: 52009XX0213(03)
Language: sl
Date: 2008-10-23 00:00:00
Title: Odločba št. 655 z dne 23. oktobra 2008 o sprožitvi postopka izdaje dovoljenja za iskanje in raziskovanje nafte ter zemeljskega plina – podzemeljskih naravnih virov v skladu s točko 3 odstavka 1 člena 2 zakona o podzemeljskih naravnih virih na območju 1–12 Kneža v regijah Vratca, Pleven, Loveč, Gabrovo in Veliko Tarnovo ter uradnega obvestila o razpisu za izdajo dovoljenja

13.2.2009   
            
            
               SL
            
            
               Uradni list Evropske unije
            
            
               C 36/9
            
         
      ODLOČBA št. 655
   z dne 23. oktobra 2008
   o sprožitvi postopka izdaje dovoljenja za iskanje in raziskovanje nafte ter zemeljskega plina – podzemeljskih naravnih virov v skladu s točko 3 odstavka 1 člena 2 zakona o podzemeljskih naravnih virih na območju 1–12 „Kneža“ v regijah Vratca, Pleven, Loveč, Gabrovo in Veliko Tarnovo ter uradnega obvestila o razpisu za izdajo dovoljenja
   (2009/C 36/09)
   REPUBLIKA BOLGARIJA
   SVET MINISTROV
   V skladu s točko 2 člena 5; točko 1 odstavka 1 člena 42 in odstavka 3 člena 44 zakona o podzemeljskih naravnih virih ter ob upoštevanju točke 16 odstavka 2 člena 4 ter točke 24a odstavka 1 energetskega zakona
   JE SVET MINISTROV ODLOČIL:
   
               1.
            
            
               da bo sprožil postopek izdaje dovoljenja za iskanje in raziskovanje surove nafte ter zemeljskega plina na območju 1–12 „Kneža“ s površino 1 348,45 km2 in koordinatami točk, kot so navedene in označene v osnutku pogodbe za iskanje in raziskovanje, ki je sestavni del razpisne dokumentacije;
            
         
               2.
            
            
               obvestiti, da bo izdaja potekala prek razpisa;
            
         
               3.
            
            
               določiti rok dovoljenja iskanja in raziskovanja na pet let po datumu začetka veljavnosti pogodbe o iskanju in raziskovanju s pravico podaljšanja tega roka v skladu z odstavkom 3 člena 31 zakona o podzemeljskih naravnih virih;
            
         
               4.
            
            
               razpis za izdajo dovoljenja v skladu s točko 1 bo potekal 150. dan po datumu objave te odločbe v Uradnem listu Evropske unije v stavbi Ministrstva za gospodarstvo in energijo v ulici Triaditza 8 v Sofiji;
            
         
               5.
            
            
               rok za nakup razpisne dokumentacije poteče 120. dan po datumu objave te odločbe v Uradnem listu Evropske unije ob 17.00 uri;
            
         
               6.
            
            
               rok za oddajo prijave o udeležbi razpisa poteče 130 dan po datumu objave te odločbe v Uradnem listu Evropske unije ob 17.00 uri;
            
         
               7.
            
            
               rok za oddajo vlog poteče 144. dan po datumu objave te odločbe v Uradnem listu Evropske unije ob 17.00 uri;
            
         
               8.
            
            
               pri odpiranju ponudb ponudniki niso prisotni;
            
         
               9.
            
            
               cena razpisne dokumentacije je določena na 500 BGN (500 bolgarskih levov). razpisna dokumentacija je na voljo v sobi št. 802 Ministrstva za gospodarstvo in energijo v ulici Triaditza 8 v Sofiji v okviru roka, določenega v točki 5;
            
         
               10.
            
            
               udeleženci razpisa morajo izpolnjevati zahteve iz odstavka 1 člena 23 zakona o podzemeljskih naravnih virih;
            
         
               11.
            
            
               vloge udeležencev razpisa se bodo ocenjevale glede na predlagane delovne programe, sredstva za zaščito okolja, sredstva za usposabljanje, bonuse ter njihove upravljalne in finančne sposobnosti;
            
         
               12.
            
            
               varščina za sodelovanje pri razpisu je določena na 10 000 BGN (10 000 bolgarskih levov) in jo je treba plačati pred rokom, določenim v točki 6, na bančni račun Ministrstva za gospodarstvo in energijo, kot to določa razpisna dokumentacija;
            
         
               13.
            
            
               v primeru zavrnitve vlagatelja pri razpisu se varščina povrne v 14 dneh po datumu obvestila o zavrnitvi;
            
         
               14.
            
            
               varščina uspešnega vlagatelja, ki prejme nadomestilo, se obdrži, varščine ostalih vlagateljev pa se povrnejo v 14 dneh po objavi odločbe Sveta ministrov o izdaji dovoljenja za iskanje in raziskovanje v Uradnem listu Republike Bolgarije;
            
         
               15.
            
            
               obvestila o udeležbi pri razpisu in predlogi vlagateljev glede pogojev razpisa se predložijo Ministrstvu za gospodarstvo in energijo (ulica Triaditza 8, Sofija) v skladu z zahtevami iz člena 46 zakona o podzemeljskih naravnih virih;
            
         
               16.
            
            
               vloge za razpis morajo izpolnjevati zahteve in pogoje iz razpisne dokumentacije;
            
         
               17.
            
            
               razpis se izvede tudi, če sodeluje en sam vlagatelj;
            
         
               18.
            
            
               Ministrstvo za gospodarstvo in energijo je pristojen, da:
               
                           18.1
                        
                        
                           pošlje besedilo te odločbe za objavo v Uradnem listu Evropske unije in Uradnem listu ter na spletni strani Sveta ministrov;
                        
                     
                           18.2
                        
                        
                           da imenuje odbor, ki razpis organizira in izvede;
                        
                     
         
               19.
            
            
               ugovori zoper to odločbo se lahko naslovijo na Vrhovno upravno sodišče v 14 dnevih po njeni objavi v Uradnem listu Evropske unije.
               
            
         
      
         
            Ministrski predsednik
         
         Sergei STANISHEV
         
      
      
         
            Generalni sekretar Sveta ministrov
         
         Sevdalin MARINOV
         
      
      
         Verodostojna kopija,
         
            Direktor Vladnega urada
         
         Vesselin DAKOV